CELEX: C2004/217/25
Language: da
Date: 2004-08-28 00:00:00
Title: Sag C-257/04: Anmodning om præjudiciel afgørelse forelagt ved kendelse afsagt den 15. juni 2004 af Court of Appeal (England and Wales), Civil Division i sagen Michael Jason Clarke mod Frank Staddon Ltd og J.C. Caulfield, C.F. Caulfield og K.V. Barnes mod Marshalls Clay Products Ltd

28.8.2004   
            
            
               DA
            
            
               Den Europæiske Unions Tidende
            
            
               C 217/13
            
         Anmodning om præjudiciel afgørelse forelagt ved kendelse afsagt den 15. juni 2004 af Court of Appeal (England and Wales), Civil Division i sagen Michael Jason Clarke mod Frank Staddon Ltd og J.C. Caulfield, C.F. Caulfield og K.V. Barnes mod Marshalls Clay Products Ltd
   (Sag C-257/04)
   (2004/C 217/25)
   Ved kendelse afsagt den 15. juni 2004, indgået til Domstolens Justitskontor den 16. juni 2004, har Court of Appeal (England and Wales), Civil Division i sagen Michael Jason Clarke mod Frank Staddon Ltd og J.C. Caulfield, C.F. Caulfield og K.V. Barnes mod Marshalls Clay Products Ltd forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er en kontraktligt bindende ordning mellem en arbejdsgiver og en arbejdstager, hvorefter en bestemt del af den løn, der udbetales til arbejdstageren, repræsenterer denne arbejdstagers »feriepenge« (en ordning med såkaldt løbende udbetaling af feriepenge), i strid med arbejdstagerens ret til årlig betalt ferie i henhold til artikel 7 i arbejdstidsdirektivet (direktiv 93/104/EF (1))?
            
         
               2)
            
            
               Ændrer det noget ved svaret på spørgsmål 1, hvis arbejdstageren modtog samme løn før og efter, at den pågældende bindende ordning trådte i kraft, således at denne ordning ikke resulterede i en højere løn, men blot præciserede, at en del af den løn, der udbetales til arbejdstageren, udgør feriepenge?
            
         
               3)
            
            
               Såfremt spørgsmål 1 besvares bekræftende: Er det i strid med retten til årlig betalt ferie i henhold til artikel 7 at godskrive denne godtgørelse i forhold til den rettighed, der er fastsat i direktivet?
            
         
               4)
            
            
               Er det nødvendigt for at opfylde forpligtelsen i artikel 7 i direktiv 93/104/EF til at sikre, at en arbejdstager har ret til en årlig betalt ferie af mindst fire ugers varighed, at godtgørelsen udbetales til arbejdstageren i den lønperiode, hvor han afholder sin årlige ferie, eller er det tilstrækkeligt til at overholde artikel 7, at godtgørelsen udbetales i rater over hele året?
            
         
      (1)  Rådets direktiv 93/104/EF af 23.11.1993 om visse aspekter i forbindelse med tilrettelæggelse af arbejdstiden (EFT L 307 af 13.12.1993, s. 18-24).